Fredrik Färber

Fredrik Färber (født 25. mars 1979) er en norsk politiker som tidligere var statssekretær for statsminister Erna Solberg.  

Färber er cand.mag. fra Høgskolen i Lillehammer, hvor han studerte samfunnspolitikk og offentlig forvaltning, norsk og internasjonal politikk samt informasjon og samfunnskontakt i perioden 1998–2002. Deretter arbeidet han som politisk rådgiver, informasjonsleder, kommunikasjonssjef og avdelingsleder for Fremskrittspartiet på Stortinget fra 2002 til 2013. Han hadde akkurat begynt i ny jobb som kommunikasjonssjef i Norges Rederiforbund da han ble kalt tilbake til politisk arbeid som statssekretær. Han ble utnevnt som statsekretær ved Statsministerens kontor 16. oktober 2013.Fredrik Färber hos stortinget.no Han ble deretter utnevnt som statssekretær ved Finansdepartementet 17. oktober 2014 og fungerte der frem til 29. mai 2016.  

Fra 4. mai 2016 var han generalsekretær i Fremskrittspartiet. I 2020 begynte han i Forbrukerrådet. 

Som folkevalgt har han erfaring fra et år i kommunestyret i Østre Toten, han fikk permisjon på grunn av studier. I perioden 1997 til 2001 var han 1. varamann til Stortinget for Frp fra Oppland og han møtte 32 dager.Fredrik Färber hos regjeringen.no 

 Referanser 

 Eksterne lenker 


Kategori:Statssekretærer i Regjeringen Solberg
Kategori:Statssekretærer fra FrP
Kategori:Personer fra Østre Toten kommune
Kategori:Alumni fra Høgskolen i Lillehammer